กฎกระทรวงกฎกระทรวงกำหนดท้องที่ในเขตกรุงเทพมหานครเพื่อการลดหย่อนไม่ต้องเสียภาษีบำรุงท้องที่พ.ศ. ๒๕๔๕[๑] อาศัยอำนาจตามความในมาตรา ๔และมาตรา ๒๒ (๔) วรรคสาม แห่งพระราชบัญญัติภาษีบำรุงท้องที่ พ.ศ. ๒๕๐๘ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติภาษีบำรุงท้องที่พ.ศ. ๒๕๐๘ พ.ศ. ๒๕๒๔ และมาตรา ๘ ทวิ (๔) แห่งพระราชบัญญัติภาษีบำรุงท้องที่ พ.ศ.๒๕๐๘ ซึ่งแก้ไขเพิ่มเติมโดยพระราชบัญญัติภาษีบำรุงท้องที่ (ฉบับที่ ๒) พ.ศ. ๒๕๑๖อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๐ มาตรา ๓๑ มาตรา ๓๕ และมาตรา ๔๘ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงการคลังและรัฐมนตรีว่าการกระทรวงมหาดไทยออกกฎกระทรวงไว้ดังต่อไปนี้ข้อ ๑ ให้ยกเลิกกฎกระทรวงฉบับที่ ๔ (พ.ศ. ๒๕๒๕) ออกตามความในพระราชบัญญัติภาษีบำรุงท้องที่ พ.ศ. ๒๕๐๘ข้อ ๒ ให้เขตท้องที่ในกรุงเทพมหานครดังต่อไปนี้เป็นท้องที่ที่มีชุมชนหนาแน่นมากตามมาตรา ๒๒ (๔) (ก)(๑) เขตคลองสาน ทุกแขวง(๒) เขตคลองเตย ทุกแขวง(๓) เขตจตุจักร ทุกแขวง(๔) เขตจอมทอง เฉพาะในท้องที่แขวงบางขุนเทียนและแขวงบางค้อ(๕) เขตดินแดง ทุกแขวง(๖) เขตดุสิต ทุกแขวง(๗) เขตตลิ่งชัน เฉพาะในท้องที่แขวงคลองชักพระ(๘) เขตธนบุรี ทุกแขวง(๙) เขตบางกอกน้อย ทุกแขวง(๑๐) เขตบางกอกใหญ่ ทุกแขวง(๑๑) เขตบางกะปิ ทุกแขวง(๑๒) เขตบางเขน เฉพาะในท้องที่แขวงอนุสาวรีย์(๑๓) เขตบางคอแหลม ทุกแขวง(๑๔) เขตบางซื่อ ทุกแขวง(๑๕) เขตบางนา ทุกแขวง(๑๖) เขตบางพลัด ทุกแขวง(๑๗) เขตบางรัก ทุกแขวง(๑๘) เขตปทุมวัน ทุกแขวง(๑๙) เขตประเวศ ทุกแขวง(๒๐) เขตป้อมปราบศัตรูพ่าย ทุกแขวง(๒๑) เขตพญาไท ทุกแขวง(๒๒) เขตพระโขนง ทุกแขวง(๒๓) เขตพระนคร ทุกแขวง(๒๔) เขตภาษีเจริญ เฉพาะในท้องที่แขวงคูหาสวรรค์แขวงบางด้วน แขวงบางหว้าและแขวงปากคลองภาษีเจริญ(๒๕) เขตยานนาวา ทุกแขวง(๒๖) เขตราชเทวี ทุกแขวง(๒๗) เขตราษฎร์บูรณะ ทุกแขวง(๒๘) เขตลาดพร้าว ทุกแขวง(๒๙) เขตวังทองหลาง ทุกแขวง(๓๐) เขตวัฒนา ทุกแขวง(๓๑) เขตสัมพันธวงศ์ ทุกแขวง(๓๒) เขตสวนหลวง ทุกแขวง(๓๓) เขตสาทร ทุกแขวง(๓๔) เขตสายไหม เฉพาะในท้องที่แขวงคลองถนน(๓๕) เขตห้วยขวาง ทุกแขวงข้อ ๓ ให้เขตท้องที่ในกรุงเทพมหานครดังต่อไปนี้เป็นท้องที่ที่มีชุมชนหนาแน่นปานกลางตามมาตรา ๒๒ (๔) (ข)(๑) เขตคลองสามวา ทุกแขวง(๒) เขตคันนายาว ทุกแขวง(๓) เขตจอมทอง เฉพาะในท้องที่แขวงจอมทองและแขวงบางมด(๔) เขตดอนเมือง ทุกแขวง(๕) เขตตลิ่งชัน เฉพาะในท้องที่แขวงฉิมพลีและแขวงตลิ่งชัน(๖) เขตทุ่งครุ ทุกแขวง(๗) เขตบางขุนเทียน เฉพาะในท้องที่แขวงท่าข้าม หมู่ที่ ๑หมู่ที่ ๔ และหมู่ที่ ๗ และแขวงแสมดำ หมู่ที่ ๑หมู่ที่ ๒ หมู่ที่ ๔ หมู่ที่ ๕ หมู่ที่ ๖ และหมู่ที่ ๗(๘) เขตบางเขน เฉพาะในท้องที่แขวงท่าแร้ง(๙) เขตบางแค เฉพาะในท้องที่แขวงบางแคและแขวงบางแคเหนือ(๑๐) เขตบางบอน ตั้งแต่คลองวัดสิงห์ (ติดเขตจอมทอง)ไปถึงถนนกาญจนาภิเษก (วงแหวนรอบนอก)ประกอบด้วยพื้นที่หมู่ที่ ๔ หมู่ที่ ๕ ฝั่งตะวันออกของถนนกาญจนาภิเษก หมู่ที่ ๖ หมู่ที่ ๗ หมู่ที่ ๘หมู่ที่ ๙ และหมู่ที่ ๑๐ ฝั่งตะวันออกของถนนกาญจนาภิเษก(๑๑) เขตบึงกุ่ม ทุกแขวง(๑๒) เขตภาษีเจริญ เฉพาะในท้องที่แขวงบางจากและแขวงบางแวก(๑๓) เขตมีนบุรี ทุกแขวง(๑๔) เขตลาดกระบัง เฉพาะในท้องที่แขวงลาดกระบัง(๑๕) เขตสะพานสูง ทุกแขวง(๑๖) เขตสายไหม เฉพาะในท้องที่แขวงสายไหมและแขวงออเงิน(๑๗) เขตหนองแขม ทุกแขวง(๑๘) เขตหลักสี่ ทุกแขวงข้อ ๔ ให้เขตท้องที่ในกรุงเทพมหานครดังต่อไปนี้เป็นท้องที่ชนบทตามมาตรา ๒๒ (๔) (ค)(๑) เขตตลิ่งชัน เฉพาะในท้องที่แขวงบางเชือกหนังแขวงบางพรหมและแขวงบางระมาด(๒) เขตทวีวัฒนา ทุกแขวง(๓) เขตบางขุนเทียน เฉพาะในท้องที่แขวงท่าข้ามหมู่ที่ ๒ หมู่ที่ ๓ หมู่ที่ ๕ หมู่ที่ ๖ หมู่ที่ ๘หมู่ที่ ๙และหมู่ที่ ๑๐ และแขวงแสมดำ หมู่ที่ ๓ หมู่ที่ ๘หมู่ที่ ๙ และหมู่ที่ ๑๐(๔) เขตบางแค เฉพาะในท้องที่แขวงบางไผ่และแขวงหลักสอง(๕) เขตบางบอน จากถนนกาญจนาภิเษกสุดเขตกรุงเทพมหานครประกอบด้วยพื้นที่หมู่ที่ ๑ หมู่ที่ ๒ หมู่ที่ ๓ หมู่ที่๔หมู่ที่ ๕ หมู่ที่ ๑๐ และหมู่ที่ ๑๑ ฝั่งตะวันตกของถนนกาญจนาภิเษก(๖) เขตภาษีเจริญ เฉพาะในท้องที่แขวงคลองขวาง(๗) เขตลาดกระบัง เฉพาะในท้องที่แขวงขุมทองแขวงคลองสองต้นนุ่น แขวงคลองสามประเวศแขวงทับยาว และแขวงลำปลาทิว(๘) เขตหนองจอก ทุกแขวงข้อ ๕ กฎกระทรวงนี้ให้ใช้บังคับตั้งแต่วันที่ ๑มกราคม ๒๕๔๖ เป็นต้นไปให้ไว้ ณ วันที่ ๒๕ พฤศจิกายน พ.ศ. ๒๕๔๕สมคิด จาตุศรีพิทักษ์รัฐมนตรีว่าการกระทรวงการคลังประชา มาลีนนท์รัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงมหาดไทยหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่เขตท้องที่เพื่อการลดหย่อนไม่ต้องเสียภาษีบำรุงท้องที่ในเขตกรุงเทพมหานครตามที่กำหนดไว้ในกฎกระทรวง ฉบับที่ ๔ (พ.ศ. ๒๕๒๕)ออกตามความในพระราชบัญญัติภาษีบำรุงท้องที่ พ.ศ. ๒๕๐๘แบ่งเป็นท้องที่ที่มีชุมชนหนาแน่นมากท้องที่ที่มีชุมชนหนาแน่นปานกลางและท้องที่ชนบท ได้เปลี่ยนแปลงไปจากเดิมในด้านจำนวนพื้นที่เขตการปกครองและสภาพความเจริญทางด้านเศรษฐกิจและสังคมสมควรกำหนดเขตท้องที่ในกรุงเทพมหานครเพื่อการลดหย่อนไม่ต้องเสียภาษีบำรุงท้องที่เสียใหม่ให้สอดคล้องกับสภาพการณ์ในปัจจุบันโดยพิจารณาจากความหนาแน่นของประชากร ความเจริญของเมือง และรายได้ของประชากรในแต่ละท้องที่จึงจำเป็นต้องออกกฎกระทรวงนี้ฐิติพงษ์/พิมพ์๑๔ธันวาคม ๒๕๔๘สุนันทา/ตรวจ๑๕มกราคม ๒๕๕๑[๑]ราชกิจจานุเบกษา เล่ม ๑๑๙/ตอนที่ ๑๒๓ ก/หน้า ๒๒/๑๙ ธันวาคม ๒๕๔๕